187 Garner Drive in Lake Lure, NC 28746 - MLS# 3495795
187 Garner Drive in Lake Lure, NC 28746
187 Garner Drive Lake Lure, 28746
Interior Features: Breakfast Bar, Open Floorplan, Split Bedroom, Vaulted Ceiling Sabinet | Volume 110, Issue 3210
Volume 110, Issue 3210, 2008
Die Kerkblad - Volume 110, Issue 3210, April 2008
Volume 110, Issue 3210, April 2008
Vaderlandsoekers? Waarna soek ons? : uit die Woord
Terwyl hulle steeds geglo het, het al hierdie mense gesterwe sonder om te verkry wat beloof is, maar hulle het dit uit die verte gesien en daaroor gejuig, en hulle het erken dat hulle hier op aarde slegs vreemdelinge en bywoners is. Mense wat so praat, gee daarmee duidelik te kenne dat hulle op soek is na &apos;n vaderland. As hulle terug verlang het na daardie land waaruit hulle weggetrek het, sou hulle die geleentheid gehad het om daarheen terug te gaan (Heb 11:13-15).
Rassisme : redaksioneel
Source: Die Kerkblad 110, pp 6 –7 (2008)
Niemand kan ontken dat rassisme in ons land aan die toeneem is nie, dat die konflikpotensiaal verhoog en dat dit nou die tyd is vir Christene en die kerk van Christus om saam te staan en daadwerklik iets aan die probleem te doen.
Nasionale skole-eed? : hoofartikel
Daar is die afgelope tyd van alle kante gekyk na en geskryf oor die voorgestelde eed van getrouheid wat skoolleerlinge eersdaags sal moet aflê.
Tans is hierdie eed in &apos;n konsepfase en die plan is dat dit eers deur die onderwysdepartement gefinaliseer sal word nadat insette van die publiek ontvang is. Die doelwit is onder andere om die waardes van die Grondwet by kinders tuis te bring.
Dit is byna onvermydelik dat daar voor- en teenstanders van so &apos;n eed sou wees.
Emigrasie - realiteite en perspektief - : brandpunt
Die emigrasie van baie Suid-Afrikaners is reeds &apos;n vasstaande realiteit. Ons weet dit almal en heelwat word daaroor geskryf. Dis moeilik om statistieke te gee van hoeveel mense reeds vertrek het, waarheen hulle vertrek het, of dit in momentum toeneem en watter persentasie dalk tydelik vertrek en wie reeds terug is. Ons weet van groot groepe Afrikaners (Suid-Afrikaners) in Australië en Nieu-Seeland, in Kanada en in die VSA, van heelwat in Groot Brittanje en elders in Europa, veral in Nederland (dikwels gebore Nederlanders wat teruggekeer het). Ons weet ook dat gesprekke oor emigrasie onder heelwat jonger mense inderdaad aan die toeneem is.
Die Redakteur gesels met ... dr. Carien Lion-Cachet
Source: Die Kerkblad 110, pp 13 –18 (2008)
Carien Venter ontvang die graad MB ChBb (1984) van die Universiteit van Pretoria. Na die voltooing van haar huisdoktersjaar aan Paardekraal Leratong Hospitaal in 1985, is sy getroud met Jan Lion-Cachet. In 1987 voltooi sy &apos;n Diploma in Kindergeneeskunde aan die Kollege van Geneeskunde(SA). Tydens Jan se bedieningstydperk op Venterstad voltooi sy die graad M Prax Med (1991) terwyl sy ook huisdokter op die dorp is. Hulle dogters Allien en Wiida is dan ook beide gebore terwyl hulle daar woonagtig was. Weens Jan se loopbaan as predikant beklee sy waar hulle heen gaan die beroep van gesinsgeneeskundige, onder andere in Port Elizabeth en Waikanae (Nieu Seeland). In 2006 word Jan beroep na die Gerefomeerde Kerk Klerksdorp. Sy is tans betrokke by navorsingsprojekte oor MIV / vigs en tuberkulose.
Waarom emigreer mense? : fokusartikel
Authors: Hercu Louiza and Ane Coetsee
Dit was tyd om te groet. Ek en my liefste moedertjie kon mekaar nie in die oë kyk nie. Kop onderstebo, met &apos;n sakdoek styf vasgeklem in &apos;n gespanne vuisie en trane wat stilweg oor haar wange biggel. Ses weke vroeër is my pa oorlede, en hier was ek en my driejarige dogtertjie op pad Nieu-Seeland toe ... permanent. Tot vandag toe, tien jaar later en rustig en gelukkig gevestig in Australië, kan ek maar net nie ontslae raak van &apos;n hol kol op die krop van my maag wanneer en waar ook al ek myself op &apos;n lughawe bevind nie.
Hoe skakel kinders en volwassenes in die nuwe vaderland in? : fokusartikel
Wanneer Afrikaners hulle geboorteland vaarwel toeroep en verhuis, lê daar groot veranderings voor. Nie almal immigreer suksesvol nie, en ons sien &apos;n persentasie wat terugkeer na hulle geboorteland. Die sukses van inskakeling as gelowige in die nuwe land hang myns insiens van verskeie faktore af. Twee hiervan is jou lewensankers en jou roepingsbewustheid ..
Hoe ervaar en verwerk ouers die emigrasie van kinders? : fokusartikel
Tien, twintig jaar gelede kon die verwysing na "my dogter in Londen" of "my seun in Kanada" dalk vernaam geklink het. Vandag is daar min gesinne wat nie iemand in die vreemde het nie. Daar lê dikwels weemoed en verlange agter die vertelling hoe dit met die afwesige(s) gaan.
In Beeld (8 Februarie 2008, p. 21) berig Marida Fitzpatrick dat daar &apos;n ongekende vlaag Suid-Afrikaners is wat wil emigreer. Januarie se syfers "oortref die 1993-&apos;94 uittog ver". Misdaad, regstellende aksie, korrupsie in die regering en politieke onsekerheid word as hoofredes genoem. Die kragkrisis is "die laaste strooi".
Oos wes, tuis bes! : fokusartikel
Author Liby Nel
Die vliegtuig begin stadig daal en gooi &apos;n wye draai in die rigting van Wellington (Nieu-Seeland) se lughawe. Ek en my dogter, Marcelle, rek ons nekke om &apos;n eerste blik van ons nuwe tuiste deur die nou venstertjie te kry, maar die Land van die Lang Wit Wolk lê netjies bedek onder laasgenoemde. Skielik breek die wolke en ons kry &apos;n vinnig kykie van digbewoude klowe wat uit &apos;n swart see opstyg. "Haai, Ma, dit lyk nes Jurassic Park!" laat Marcelle hoor.
Die bedieningsopset in Nieu-Seeland en Suid-Afrika : fokusartikel
Dit was vir my sekerlik een van die wonderlikste en geestelik versterkende ervarings in my lewe om deel van die Reformed Church of New Zealand (RCNZ) vir ongeveer vyf jaar lank te kon wees. Daarvoor dank ek die Here alleen. Ek maak nie met hierdie artikel daarop aanspraak dat ek kennis van die kerklike lewe van ál die kerke oorsee het nie, maar wel van een van ons pragtige susterskerke in die Land van die Lang Wit Wolk.
Het gewichtig oogenblik breekt nu aan, Dat wij van elkaar moeten gaan. Wij verlaten ons ouders huis, Niet te ontvluchten van ons kruis.
Thabo Mbeki vs Jacob Zuma : ons reaksie op die politieke onsekerhede van ons tyd : diskussie
Author Pieter Mulder
"Here, ek verstaan U nie, maar ek vertrou U" - seker een van die moeilikste gebede om te bid - veral as dinge nie verloop soos jy dit wil hê nie. Dit geld veral die politieke onsekerhede van die afgelope tyd en die invloed wat dit op ons het.
Groot oes - min arbeiders : diskussie
Source: Die Kerkblad 110, pp 31 –33 (2008)
In die jongste verlede is daar baie gepraat en geskryf oor die groeiende tekort aan predikante in die GKSA. Afgesien van ons sendingtaak, is die werk in gemeentes baie (die oes groot), en die arbeiders (spesifiek persone voltyds geroep as Woordbedienaars) min. In &apos;n vorige uitgawe van Die Kerkblad gee ds. Peet Coetzee &apos;n beeld van hoe groot die tekort is, en lewer hy &apos;n pleidooi dat meer persone hulle vir teologiese studie aanmeld.
Die Tiende Konvent was &apos;n feeskonvent : aktueel
Die Tiende Konvent het in die teken van feestelikheid gestaan. Vir hierdie geleentheid het die afgevaardigdes van die deelnemende kerkgemeenskappe by die Elgro River Lodge vergader. Die vergadering het van 26 tot 28 Februarie geduur.
Die nood is groot ... : oor omstandighede in Zimbabwe : aktueel
Hier in Zimbabwe sukkel ons daagliks sonder krag, sonder water, sonder brandstof, en sonder kos. Die winkels is leeg en wanneer daar iets te koop is, is dit baie duur! Wanneer die krag af is, sit ons maar in die donker en gesels - iets wat &apos;n mens vergeet om te doen wanneer die TV die heeltyd aan is.
Feestema : Klein voor God
Die tema van ons fees moenie &apos;n banier wees nie. Dit is eerder &apos;n erkenning. Min woorde, &apos;n waarheid wat diep binne-in lê. Ons gaan nie feesvier onder die vaandel van enigiets van onsself nie: nie óns geloof, óns dankbaarheid, óns roepingstoewyding nie. Ons gaan maar soos ons is, onvolkome, soms &apos;n bietjie uitgerafel, selfs verflenter, maar tóg as God se eie-kinders. Met hierdie gesindheid het die tema as &apos;t ware vanself na vore gekom: Klein voor God.
Calvyn &apos;n moordenaar? : aktueel
Source: Die Kerkblad 110, pp 38 –40 (2008)
Die redaksie het &apos;n baie lang brief van Louis Viljoen van Kroondal ontvang waarin hy Calvyn as &apos;n "dubbele moordenaar" en as teologiese dwaalgees tipeer. Omdat die brief te lank vir publikasie is, word die kern daarvan hier kortliks vir ons lesers saamgevat:
Calvyn word daarvan beskuldig dat hy (mede)oorsaak was van die teregstelling van die mediese dokter Jacques Gruet en Michael Servetus - asook talle Anabaptiste - omdat hulle dit durf waag het om Calvyn te kritiseer. Verder: om Calvyn &apos;n "uitstekende eksegeet" te noem, is "uiters misplaas". Sy Insitutsie dra wel die stempel van "groot intellektuele vermoë, maar nie van geestelike rypheid nie". Calvyn aanvaar (foutiewelik) die suigelingdoop en maak "geen melding van die noodsaaklikheid van wedergeboorte" nie. Die Calvinisme neem die verbondsteologie foutiewelik as grondslag en misken so die noodsaaklikheid van wedergeboorte en geloofsdoop. "Dit is ter wille van die verdediging van God se waarheid en karakter dat ons die foutiewe Calvinistiese teologie aan &apos;n Skriftoets moet onderwerp."
Canada Water Kerk (Londen) een jaar oud!
Author Mathilda Du Preez
In November 2007 het Canada Water Kerk een jaar oud geword. Dit was &apos;n warm, gesellige geleentheid op &apos;n koue aand in Londen. Dit was &apos;n aand waar ons God se genade kon vier, mekaar kon herinner aan die pad wat ons alreeds gestap het en nuwe vertroue gekry het in hoe God sorg vir hierdie bediening. Vir baie was dit &apos;n baken wat deur die genade van God bereik is.
Vir Midrandgemeente is 2008 weer &apos;n belangrike jaar : van oraloor
Vir elke kerk van die Here is elke jaar, trouens elke dag, van die allergrootste belang, maar dit gebeur selde dat &apos;n gemeente binne &apos;n paar jaar twee keer by so &apos;n beslissende punt kom. Vier jaar gelede, in 2004, het die getal belydende lidmate in die GereformeerdeKerk Midrand gedaal tot slegs 47, met &apos;n handjievol dooplidmate. Dit het tot gevolg gehad dat daar net &apos;n paar klein katkisasieklassies was, dat dit finansieel onmoontlik was om &apos;n predikant te beroep, en dat daar min moontlikhede was vir &apos;n jeugaksie of vir uitreik met die evangelie. Eredienste is in die destydse pastorie gehou en sommige katkisasieklasse iewers onder &apos;n boom.
Argivaris van die GKSA
Sr. Carmie Huisman, wat aanvanklik aangestel is om die vorige argivaris op te volg, is as toekomstige Argivaris van die GKSA aangewys. Mev. Huisman het twee deelposte by die Administratiewe Buro beklee, naamlik as Assistent-Projekte en Assistent-Argivaris.